Grupi “Milionerët Patriotë” për rritje taksash
Shtëpia e Bardhë dhe Kongresi po përpiqen të arrijnë një kompromis për të shmangur “Katastrofën Fiskale”
Me nisjen e negociatave mes Shtëpisë së Bardhë dhe Kongresit për të shmangur të ashtuquajturën “Katastrofa fiskale”, ndërsa amerikanët presin të qartësohen se çka do të sjellin këto bisedime në jetën e tyre, rreth 200 milionerë kanë mbërritur në Uashington për të ripërsëritur thirrjen që të ketë rritje taksash për amerikanët e pasur. Në Uashington - një grup i vetquajtur “Milionerët Patriotë” i janë drejtuar Kongresit me mesazhet e tyre për presidentin e ligjvënësit: “Na taksoni ne më shumë, ne e përballojmë”. Ata janë në të njëjtin krah me Presidentin Obama, i cili është zotuar të rrisë taksat për amerikanët e pasur si pjesë e marrëveshjes së buxhetit, e nevojshme për të shmangur krizën. E ashtuquajtura “katastrofa fiskale” do të fuste në fuqi rritjen e taksave dhe shkurtime të thella buxhetore, nëse nuk arrihet një marrëveshje brenda 31 dhjetorit. Por kryetari i Dhomës së Përfaqësuesëve John Boehener e ka bërë të qartë se amerikanët e pasur nuk do të kenë rritje taksash. Grupi “Milionerët Patriotë” nuk bie dakort me zotin Bohener, për çështjen e ngritur nga republikanët se taksimi i atyre që krijojnë vende pune do të sjellë hapjen e më pak vendeve të punës. T.J.Zlonitsky është drejtor për Sistemin e Kontrollit, një kompani që merret me studimin e të dhënave. Milionerët argumentojnë se hedhja e barës së taksave mbi klasën e mesme për të paguar defiçitin e Shteteve të Bashkuara do të jetë shumë më keq për ekonominë. Frank Patitucci është drejtor ekzekutiv i kompanisë “NuCompass Mobility”. Grupi “Milionerët Patriotë” kanë më shumë se 200 pjestarë anemabë vendit , të cilët punojnë në fushat e shkencës, artit dhe teknologjisë.